Silava (stacija)
Šis raksts ir par dzelzceļa staciju. Par mežzinātnes institūtu skatīt rakstu Latvijas Valsts mežzinātnes institūts "Silava". Silava ir dzelzceļa stacija Izvaltas pagastā, Krāslavas novadā līnijā Daugavpils—Indra. Pasažieru vilcieni stacijā nepietur. Silava kā pieturas punkts tika atvērta 1930. gadā, laika gaitā kļūstot par staciju. Līdz 2002. gadam šeit pieturēja maršruta Rīga—Daugavpils—Indra dīzeļvilcieni. Mūsdienās gan pasažieru perons, gan pasažieru stacijas ēka ir nojaukta.